Apsiuvos
Apsiuvos (Trichoptera) – smulkių, į kandis panašių vabzdžių būrys. Apsiuvos artimos drugiams. Turi dvi poras plaukeliais padengtų sparnų. Apsiuvų lervos vandeninės, vystosi įvairiuose vandens telkiniuose, bet dažniausiai indikuoja švarų vandenį. Lervos dažniausiai slepiasi nameliuose, kuriuos nešiojasi su savimi. Apsiuvų metamorfozė pilna – yra lėliukės stadija. Iš lėliukių išsiritę suaugėliai trumpaamžiai, nesimaitina.